بھاری صنعتوں کی وزارت
تین کمپنیوں نے جدید ترین کیمسٹری سیل  بیٹری کا ذخیرہ کرنے کی غرض سے، پی ایل آئی اسکیم کے تحت پروگرام کے سمجھوتے پر دستخظ کئے
پی ایل آئی پروگرام کے تحت ، ایم ایچ آئی کے ذریعہ مختص کردہ صلاحیتوں کے علاوہ ، نجی فریقوں کے 95 جی ڈبلیو ایچ تک کی بیٹری مینوفیکچر کرنے کی صلاحیت حاصل کرنے کا امکان ہے
اس سے بھارت کی مینوفیکچرنگ سے متعلق صنعت میں ایک نئے باب کا آغاز ہوگا۔ کیونکہ ہم نے بیٹری مینوفیکچرنگ اور اس سن رائز کے شعبے میں دیگر ملکوں کے ساتھ عالمی طور پر مسابقت کے لئے ایک ویژن طے کیا ہے: جناب پانڈے
تین منتخبہ بولیاں لگانے والوں نے یہاں 28 جولائی 2022 کو جدید ترین کیمسٹری سیل  بیٹری کا ذخیرہ کرنے کی غرض سے پیداوار سے منسلک ترغیبی اسکیم  کے تحت پروگرام کے سمجھوتے پر دستخط کئے ہیں۔
اے سی سی بیٹری اسٹوریج کے لئے پی ایل آئی اسکیم پر رائے زنی کرتے ہوئے ، بھاری صنعتوں کے مرکزی کابینہ وزیر ڈاکٹر مہندر ناتھ پانڈے نے کہا ہے کہ اس کے ساتھ ہی بھارت کی مینوفیکچرنگ کی صنعت میں ایک نئے باب کا آغاز ہوگا۔ کیونکہ ہم نے بیٹری کی مینوفیکچرنگ اور اس سن رائز شعبے میں دیگر ملکوں کے ساتھ عالمی پیمانے پر مقابلہ آرائی کی غرض سے ایک ویژن طے کیا ہے۔ یہ ای وی یعنی برقی موٹر گاڑیوں سے متعلق ایکو نظام اور توانائی کے ذریعہ کی مارکیٹ کے لئے سازگار اور موافق ہوگا۔ کیونکہ یہ اس شعبے میں برقی موٹر گاڑیوں اور قابل تجدید توانائی کی مانگ میں معاونت کرے گا اور اس شعبے میں سرمایہ کاری کو راغب کرے گا۔
آج بڑی بڑی کمپنیاں بیٹری مینوفیکچرنگ میں سرمایہ کاری کررہی ہیں۔ ہمیں ان کی معاونت کرنی چاہئے۔ اس کی بدولت ہمیں عزت مآب وزیر اعظم جناب نریندر مودی جی کی جانب سے COP-26 میں دیئے گئے ’’پنج امرت‘‘ کے تئیں بھارت کے عزم کو پورا کرنے میں بھی مدد ملے گی۔
یہ کمپنیاں ہیں، ریلائنس نیو انرجی لمیٹڈ، اولا الیکٹرک موبیلٹی پرائیویٹ لمیٹڈ اور راجیش ایکسپورٹ لمیٹڈ۔ یہ کمپنیاں بھارت کے 18100 کروڑ روپے کے بقدر پروگرام کے تحت ترغیبات حاصل کریں گی۔ پی ایل آئی پروگرام کے تحت بھاری صنعتوں کی وزارت کے ذریعہ مختص کردہ صلاحیتوں کے علاوہ ،نجی کمپنیوں اور فریقوں کے 95 جی ڈبلیو ایچ تک کی بیٹری مینوفیکچر کرنے کی صلاحیت تیار کرنے کا امکان ہے۔
اے سی سی بیٹری اسٹوریج کی پی ایل آئی اسکیم کے تحت 128 جی ڈبلیو ایچ مینوفیکچرنگ کی صلاحیت والی کمپینوں سے کل دس بولیاں موصول ہوئی تھیں۔ اے سی سی –پی ایل آئی پروگرام کے تحت، دو سالوں کی مدت کے اندر اندر مینوفیکچرنگ سے متعلق سہولتیں قائم کرنی ہوں گی۔ اس کے بعد بھارت میں تیار کی گئی بیٹریوں کی فروخت پر پانچ سال کی مدت کے دوران اس ترغیباتی رقم کی ادائیگی کی جائے گی۔
وزیر مملکت جناب کرشن پال نے بھی ان بولیاں لگانے والوں کو مبارکباد دی ہے جنھوں نے پروگرام سمجھوتے پر دستخط کئے ہیں۔ انھوں نے کہا کہ حکومت نے گزشتہ چند سالوں کے دوران، ملک میں برقی موٹر گاڑیوں ای وی کے ایکو نظام کو فروغ دینے کی غرض سے مسلسل پالیسی اور انضابطی مدد فراہم کی ہے جو آٹو اور آٹو کے کل پرزوں اور بیٹری مینوفیکچرنگ کے لئے ایف اے ایم ای ۔II پی ایل آئی اسکیم سے متعلق ہے۔
اس موقع پر بھاری صنعتوں کی وزارت کے سکریٹری جناب ارون گوئل نے کہا کہ ایم ایچ آئی نے 13 مہینے کی ریکارڈ مدت ہیں، پی ایل آئی- اے سی سی پروگرام پر دستخط کرنے کا عمل کامیابی سے مکمل کرلیا ہے۔ ۔ تاکہ عالمی وبا کے دوران ملک میں بیٹری کی مینوفیکچرنگ کو فروغ دیا جاسکے۔ اب یہ نجی کمپنیوں اور فریقوں کے لئے موقع ہے کہ وہ آگے آئیں اور عالمی چمپئن بنیں اور توانائی کا ذخیرہ کرنے سے متعلق شعبے میں ملک کو ایک عالمی مرکز بھی بنائیں۔اور آگےکے سفر میں میری نیک خواہشات ان کے ساتھ ہیں۔
حکومت نے 18100 کروڑ روپے کے بجٹ تخمینہ کے ساتھ جدید ترین کیمسٹری سیل  بیٹری اسٹوریج کےلئے پیداوار سے منسلک ترغیبی اسکیم  کو منظوری دی ہے۔ ایسا بھارت کی مینوفیکچرنگ سے متعلق صلاحیتوں میں اضافہ کرنے کی غرض سے اے سی سی کے 50 گیگا واٹ فی گھنٹہ کی مینوفیکچرنگ کی صلاحت حاصل کرنے کی غرض سے کیا ہے۔ مذکورہ پہل کے تحت حکومت زیادہ گھریلو قدر میں اضافے کی حصولیابی پر زور دینے کے ساتھ ساتھ اسی دوران اس بات کو یقینی بنانا چاہتی ہے کہ بھارت میں مینوفیکچرکی گئی بیٹری کی محصول سمیت لاگت، عالمی طور پر مقابلہ جاتی ہو۔ پروگرام کے تحت سرمایہ کاری کئے جانے کا امکان ہے جس کی بدولت گھریلو مینوفیکچرنگ کو فروغ حاصل ہوگا اور برقی موٹر گاڑیوں کے لئے بیٹریوں کے اسٹوریج کی مانگ میں اضافے میں سہولت پیدا ہوگی۔
جدید ترین کیمسٹری سیل اے سی اسی کے لئے پی ایل آئی اسکیم کے ساتھ ساتھ موٹر گاڑیوں سے متعلق شعبے کے لئے پہلے سے ہی شروع کی گئی پی ایل آئی اسکیم  اور زیادہ تیزی سے برقی موٹر گاڑیوں کی مینوفیکچرنگ کو اختیار کرنے ۔ایف اے ایم ای  کی بدولت بھارت، روایتی فوسل ایندھن پر مبنی موٹر گاڑیوں کے آمدورفت کے نظام سے لمبی چھلانگ لگا کر ماحولیات اور آب وہوا کے لئے سازگار، دیرپا، جدید ترین اورزیادہ کفایتی موٹر گاڑیوں  پر مبنی نظام کی جانب پیش قدمی کرے گا۔
صنعت نے عزت مآب وزیر اعظم جناب نریندر مودی کے آتم نربھر بھارت کے ہر روزر نعرے کی مطابقت کے ساتھ ایک عالمی معیار کے مینوفیکچرنگ مرکز کے طور پر بھارت کی شاندار ترقی میں ر ہنا اعتماد ظاہر کیا ہے۔